MFC ออกกองทุน MSI2AI ขายถึง 17 มิ.ย.นี้
MFC ออกกองทุนตราสารหนี้ในประเทศ MSI2AI อายุ 3 ปี คาดผลตอบแทน 2.7% ขายถึง 17 มิ.ย.นี้
MFC ออกกองทุนตราสารหนี้ในประเทศ MSI2AI อายุ 3 ปี คาดผลตอบแทน 2.7% ขายถึง 17 มิ.ย.นี้
17 มิ.ย. 2562

นายเดนนิส ลิม กรรมการผู้จัดการ บลจ.เอ็มเอฟซี (MFC) เปิดเผยว่า บริษัทเปิดขายกองทุนเปิดเอ็มเอฟซี สเตเบิ้ล อินคัม 2 ห้ามขายผู้ลงทุนรายย่อย หรือ MSI2AI เสนอขายครั้งเดียววันนี้-17 มิ.ย.62 อายุโครงการประมาณ 3 ปี มูลค่าขั้นต่ำของการลงทุน 500,000 บาท ซึ่งผู้ลงทุนไม่สามารถขายคืนหน่วยลงทุนในช่วงเวลา 3 ปีได้ และกองทุนนี้ลงทุนกระจุกตัวในผู้ออก ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนเป็นจำนวนมาก
ทั้งนี้ กองทุนเปิด MSI2AI จะรับซื้อคืนหน่วยลงทุนอัตโนมัติทุก 3 เดือนเฉพาะผลตอบแทนในอัตราเฉลี่ยไม่น้อยกว่า 2.70% ต่อปีของมูลค่าหน่วยลงทุนที่ตราไว้ (10 บาท) เมื่อครบอายุกองทุน บริษัทจะรับซื้อคืนหน่วยลงทุนโดยอัตโนมัติทั้งหมด และสับเปลี่ยนไปยังกองทุนเปิดเอ็มเอฟซี พันธบัตรตลาดเงินหรือกองทุนเปิด MM-GOV
กองทุนเปิด MSI2AI จะลงทุนในตราสารหนี้ที่เสนอขายในประเทศ โดยลงทุนในตราสารภาครัฐและหรือรัฐวิสาหกิจ ได้แก่ ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย พันธบัตรรัฐวิสาหกิจ ตราสารหนี้ที่ออกโดยรัฐวิสาหกิจ ตราสารหนี้ที่ออกโดยนิติบุคคลที่มีกฎหมายเฉพาะจัดตั้งขึ้น ตราสารหนี้ที่ออกโดยธนาคารพาณิชย์หรือบริษัทเอกชนที่ได้รับการจัดอันดับความน่าเชื่อถือ (Investment grade) รวมทั้งเงินฝาก
ตัวอย่างตราสารที่คาดว่ากองทุนเปิด MSI2AI จะลงทุน ได้แก่ หุ้นกู้ บมจ.ช.การช่าง (CK) rating A สัดส่วนการลงทุน 19.17% ผลตอบแทนตราสาร 2.35%ต่อปี ผลตอบแทนที่กองทุนคาดว่าจะได้รับ 0.45%ต่อปี หุ้นกู้ บมจ.บีทีเอส กรุ๊ป โฮลดิ้งส์ (BTS) rating A สัดส่วนการลงทุน 6.25% ผลตอบแทนตราสาร 2.35%ต่อปี ผลตอบแทนที่กองทุนคาดว่าจะได้รับ 0.15%ต่อปี หุ้นกู้ บมจ.ซีพี ออลล์ (CPALL) rating A- สัดส่วนการลงทุน 2.08% ผลตอบแทนตราสาร 2.40%ต่อปี ผลตอบแทนที่กองทุนคาดว่าจะได้รับ 0.05%ต่อปี หุ้นกู้ บมจ.ควอลิตี้เฮ้าส์ (QH) rating A- สัดส่วนการลงทุน 6.66% ผลตอบแทนตราสาร 2.43%ต่อปี ผลตอบแทนที่กองทุนคาดว่าจะได้รับ 0.16%ต่อปี หุ้นกู้ บมจ.ดับบลิวเอชเอ คอร์ปอเรชั่น (WHA) rating A- สัดส่วนการลงทุน 19.17% ผลตอบแทนตราสาร 2.80%ต่อปี ผลตอบแทนที่กองทุนคาดว่าจะได้รับ 0.54%ต่อปี
หุ้นกู้ บมจ.สวนอุตสาหกรรมโรจนะ (ROJNA) rating BBB+ สัดส่วนการลงทุน 8.33% ผลตอบแทนตราสาร 4.05%ต่อปี ผลตอบแทนที่กองทุนคาดว่าจะได้รับ 0.34%ต่อปี หุ้นกู้ บมจ.เมืองไทย แคปปิตอล (MTC) rating BBB+ สัดส่วนการลงทุน 19.17% ผลตอบแทนตราสาร 3.20%ต่อปี ผลตอบแทนที่กองทุนคาดว่าจะได้รับ 0.61%ต่อปี หุ้นกู้ บมจ.เอเซียเสริมกิจลิสซิ่ง (ASK) rating BBB+ สัดส่วนการลงทุน 19.17% ผลตอบแทนตราสาร 3.15%ต่อปี ผลตอบแทนที่กองทุนคาดว่าจะได้รับ 0.60%ต่อปี
ทั้งนี้ บริษัทจัดการจะใช้ดุลพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้เฉพาะเมื่อมีความจำเป็นและสมควรเพื่อรักษาผลประโยชน์ของผู้ลงทุนเป็นสำคัญ โดยไม่ทำให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสำคัญ
สำหรับประมาณการผลตอบแทนรวมที่ได้รับจากการลงทุน 2.90% ต่อปี ประมาณการค่าใช้จ่าย 0.20% ต่อปี และประมาณการผลตอบแทนหลังหักค่าใช้จ่าย 2.70% ต่อปี หากไม่สามารถลงทุนให้เป็นไปตามที่กำหนดไว้เนื่องจากสภาวะตลาด หรือการเรียกเก็บภาษีมีการเปลี่ยนแปลงไป  บริษัทจัดการอาจไม่รับซื้อคืนหน่วยลงทุนตามอัตราดังกล่าว